Publication: Magyar Közlöny
Issue: MK-2002-130 (Year: 2002, Number: 130)
Era: 1990-2004
Section: Az Alkotmánybíróság a 39/1997. (VII. 1.) AB határozatban
Paragraph Index: 198

2. A vadászkamara tevékenységének jellegét a vadászati tevékenység határozza meg. A kamarai tevékenységet vizsgálva kiindulópontként a Vkt. 1. § (1) bekezdése kínálkozik. Eszerint az Országos Magyar Vadászkamara a hivatásos, valamint a sportvadászok önkormányzattal rendelkezõ, közfeladatokat, továbbá általános szakmai érdekképviseleti feladatokat is ellátó köztestülete. A vadászkamara tevékenységi köre kiterjed a hivatásos, valamint a sportvadászok számára vadászat folytatásához kötelezõen elõírt szakmai képzésre is. A vadászat során a lõfegyver és lõszer kezelésének szabályai, e szabályok szigorú ellenõrzése, továbbá az érintettek rászorítása e szabályok követésére összefügg az Alkotmány 54. § (1) bekezdése által biztosított alkotmányos alapjog, az élethez való jog védelmével. A vadászkamara ezen alkotmányos jog érvényesítése végett a törvényhozótól kapott jogkörében nem csupán a fegyelmi-etikai szabályok meghatározásával — és azok betartásának ellenõrzésével, szükség esetén szankció alkalmazásával — tesz eleget, hanem a megfelelõ szakmai képzés, vizsgáztatás megszervezésével, lebonyolításával is. A Vt. 66. § (1) bekezdése szerint a „[V]adászvizsgát (a továbbiakban: vizsga) kizárólag a kamara által megbízott, legalább három fõbõl álló bizottság (a továbbiakban: bizottság) elõtt lehet tenni. A bizottság egyik tagja a miniszter által kijelölt személy. A bizottság munkájában való részvételre csak felsõfokú vadgazdálkodási képesítéssel rendelkezõ személy kérhetõ fel.” Az Országos Magyar Vadászkamara illetékes területi

Source: https://magyarkozlony.hu/hivatalos-lapok/752a5a6f9e9d5e357975ed7aea86bee9718bac6d/dokumentumok/7b251fd2533b5fe57b496f301977e56b6cea2272/letoltes